 Cismaan Cadaani ayaa sheegay in xisbiga WADDANI ka anfariiray dadka ku soo qul qulaya xisbiga kulmiye, taasina ay keentay inuu eeddo aan jirin usoo gudbiyo xukuumadda iyo xisbigeedda, waxaanu yidhiwaxa ka wareerisay saaxiibaday waxay arkeen umadii Somaliland oo gobol gobol ugu soo qul qulayaan Mujaahaid Muuse Biici iyo xisbigii kulmiye, marka taas uun ba waxay ku riday anfariir, iyo amakaag iyo qaylo dhaan aan jirin, waxaanay dadku ugu soo qul qulayaan waa xisbi ay hubaan oo uu aasaasay madaxweynaha jamhuuriyadda Somaliland, maanta uu musharax ka yahay Muuse Biixi Cabdi oo halgan dheer usoo galay wadankan, xukuumadda iyo xisbigeeduna wax ka qabashadda abaaraha wadanka ka jirta kana daali mayso waana mid ay had iyo goor diyaar u tahay inay kaalin weyn ka qaatay gurmadka dadka abaaruhu saameeyeen, dadweynuhu wuuu og yihiin in madaxweynaha iyo xukuumadiisaba la dareemayaan xaaladda ay ku sugan yihiin waxna kala hadheen wax kasta oo ay u qabanayaan. 